Ticala
<s>Ticala ili antene (od latinskog: antennae) su jedan do dva para vrlo elastičnih i pokretljivih ekstremiteta na prednjem dijelu glave zglavkara  (latinski: arthropoda), koji ih koriste kao receptorne organe.</s>

<s>Točna priroda onog što osjećaju i kako to osjećaju nije ista kod svih skupina, niti uvijek jasna.</s><s>Funkcije mogu uključivati; dodir, gibanje, toplinu, vibracije (zvuk), a naročito njuh (miris) ili okus.</s>

<s>Ticala su zapravo modificirane noge nekadašnjih predaka zglavkara, koje su se nalazile na prvom, odnosno na prvom i drugom članku njihova tijela.</s>

<s>Karakteristike</s>

<s>Rakovi imaju ticala na prva dva segmenta glave, prvi par (antenula) je manji, a drugi veći.</s><s>Svi ostali razredi zglavkara, osim pauka i bezrepaca (koji ih nemaju), imaju po jedan jedini par ticala, a to su; stonoge, (dvonoge, strige), insekti i izumrli trilobiti.</s>

<s>Kod većine odraslih rakova ticala su receptorni organi, ali njihovim larvama ona služe i za plivanje i hranjenje.</s>

<s>Ticala imaju vrlo različite forme, od niti kose do nazubljene pile.</s>

<s>Kod mužjaka su često bolje razvijena, kao kod leptira, koji u vrijeme parenja mogu pronaći ženku po mirisu udaljenu i do 10 kilometara.</s>

<s>Izvori</s>

<s>Vanjske veze</s>

<s>Antenna (biology) na portalu New World Encyclopedia 
 Ticala</s>

<s>Zglavkari</s>

